
    ประกาศองค์การบริหารส่วนตำบลตะแพน
เรื่อง    ขยายกำหนดเวลาการดำเนินการตามพระราชบัญญัติภาษีที่ดินและสิ่งปลูกสร้าง พ.ศ.2562
ประจำปี พ.ศ.2569
………………………………….

		ตามที่ ได้เกิดเหตุการณ์น้ำท่วม น้ำป่าไหลหลาก และดินโคลนถล่มในพื้นที่ท้องถิ่นหลายจังหวัด ประกอบกับมีเหตุการณ์บริเวณชายแดนไทย - กัมพูชา ซึ่งส่งผลกระทบเป็นวงกว้างทำให้ที่ดินและสิ่งปลูกสร้างของประชาชนผู้เสียภาษีได้รับความเสียหาย และองค์กรปกครองส่วนท้องถิ่นยังไม่สามารถเข้าไปดำเนินการสำรวจข้อมูลรายการที่ดินและสิ่งปลูกสร้างเพื่อจัดเก็บภาษีหรือบรรเทาภาระภาษีให้แก่ประชาชนผู้เสียภาษีได้โดยสะดวกตามปกติ ตามมาตรา 56 แห่งพระราชบัญญัติภาษีที่ดินและสิ่งปลูกสร้าง พ.ศ.2562 นั้น
[bookmark: _Hlk215834738]		เพื่อให้การจัดเก็บภาษีที่ดินและสิ่งปลูกสร้างขององค์กรปกครองส่วนท้องถิ่นเป็นไปด้วยความเรียบร้อย สามารถจัดเก็บภาษีได้อย่างประสิทธิภาพและครบถ้วน รวมถึงบรรเทาภาระภาษีให้ผู้เสียภาษีมีเวลาชำระภาษีมากขึ้นรัฐมนตรีว่าการกระทรวงมหาดไทยจึงอาศัยอำนาจตามมาตรา 14 วรรคสอง แห่งพระราชบัญญัติภาษีที่ดินและสิ่งปลูกสร้าง พ.ศ.2562 เห็นชอบให้ขยายกำหนดเวลาดำเนินการของผู้มีหน้าที่ต้องปฏิบัติตามกำหนดเวลาในพระราชบัญญัติภาษีที่ดินและสิ่งปลูกสร้าง พ.ศ.2562 เฉพาะการจัดเก็บภาษีที่ดินและสิ่งปลูกสร้าง ประจำปี พ.ศ.2569 เป็นการทั่วไป ออกไปอีก 2 เดือน ดังนี้
[bookmark: _Hlk215835457]	   	1.ขยายกำหนดเวลาขององค์กรปกครองส่วนท้องถิ่นในการจัดทำบัญชีรายการที่ดินและสิ่งปลูกสร้างเพื่อประกาศ พร้อมทั้งจัดส่งข้อมูลที่เกี่ยวข้องให้ผู้เสียภาษีแต่ละรายทราบ ตามมาตรา 30 แห่งพระราชบัญญัติภาษีที่ดินและสิ่งปลูกสร้าง พ.ศ.2562 และข้อ 23 ของระเบียบกระทรวงมหาดไทยว่าด้วยการดำเนินตามพระราชบัญญัติภาษีที่ดินและสิ่งปลูกสร้าง พ.ศ.2562 จากเดิมภายในเดือนพฤศจิกายน 2568 เป็นภายในเดือนมกราคม 2569
		2.ขยายกำหนดเวลาขององค์กรปกครองส่วนท้องถิ่นในการประกาศราคาประเมินทุนทรัพย์ของที่ดินและสิ่งปลูกสร้าง อัตราภาษีที่จัดเก็บ และรายละเอียดอื่นที่จำเป็นในการจัดเก็บภาษี ตามมาตรา 39แห่งพระราชบัญญัติภาษีที่ดินและสิ่งปลูกสร้าง พ.ศ.2562 และข้อ 3 ของกฎกระทรวงกำหนดหลักเกณฑ์และวิธีการประกาศราคาประเมินทุนทรัพย์ อัตราภาษี และรายละเอียดอื่นในการจัดเก็บภาษีที่ดินและสิ่งปลูกสร้าง พ.ศ.2562 จากเดิมก่อนวันที่ 1 กุมภาพันธ์ 2569 เป็นก่อนวันที่ 1 เมษายน 2569
[bookmark: _Hlk215835830]		3.ขยายกำหนดเวลาขององค์กรปกครองส่วนท้องถิ่นในการแจ้งประเมินภาษี โดยส่งแบบประเมินภาษีให้แก่ผู้เสียภาษี ตามมาตรา 44 แห่งพระราชบัญญัติภาษีที่ดินและสิ่งปลูกสร้าง พ.ศ.2562 และข้อ 6 ของประกาศกระทรวงมหาดไทย เรื่องการดำเนินการตามพระราชบัญญัติภาษีที่ดินและสิ่งปลูกสร้าง พ.ศ.2562 
จากเดิมภายในเดือนกุมภาพันธ์ 2569 เป็นภายในเดือนเมษายน 2569
		4.ขยายกำหนดเวลาของผู้เสียภาษีในการชำระภาษีตามแบบแจ้งการประเมินภาษี ตามมาตรา 46 แห่งพระราชบัญญัติภาษีที่ดินและสิ่งปลูกสร้าง พ.ศ.2562 จากเดิมภายในเดือนเมษายน 2569 เป็นภายในเดือนมิถุนายน 2569 

5.ขยายกำหนดเวลาของผู้เสียภาษีในการผ่อนชำระภาษี ตามมาตรา 52 วรรคสองแห่งพระราชบัญญัติภาษีที่ดินและสิ่งปลูกสร้าง พ.ศ.2562 และข้อ 3 ของกฎกระทรวงการผ่อนชำระภาษีที่ดินและสิ่งปลูกสร้าง พ.ศ. 2562 ดังนี้ 
5.1. งวดที่หนึ่ง จากเดิมชำระภายในเดือนเมษายน 2569  เป็นชำระภายในเดือนมิถุนายน 2569
5.2. งวดที่สอง จากเดิมชำระภายในเดือนพฤษภาคม 2569 เป็นชำระภายในเดือน
กรกฎาคม 2569
  	               5.3. งวดที่สาม จากเดิมชำระภายในเดือนมิถุนายน 2569 เป็นชำระภายในเดือน      สิงหาคม 2569
         6.ขยายกำหนดเวลาขององค์กรปกครองส่วนท้องถิ่นในการมีหนังสือแจ้งเตือนผู้เสียภาษีที่มีภาษีค้างชำระ ตามมาตรา 61 แห่งพระราชบัญญัติภาษีที่ดินและสิ่งปลูกสร้าง พ.ศ.2562 จากเดิมภายในเดือนพฤษภาคม 2569 เป็นภายในเดือนกรกฎาคม 2569
        7.ขยายกำหนดเวลาองค์กรปกครองส่วนท้องถิ่นในการแจ้งรายการภาษีค้างชำระให้สำนักงานที่ดินหรือสำนักงานที่ดินสาขา ตามมาตรา 60 แห่งพระราชบัญญัติภาษีที่ดินและสิ่งปลูกสร้าง พ.ศ.2562 จากเดิมภายในเดือนมิถุนายน 2569 เป็นภายในเดือนสิงหาคม 2569

หากผู้เสียภาษีมีข้อสงสัยประการใด โปรดติดต่อที่ ฝ่ายจัดเก็บและพัฒนารายได้ กองคลังองค์การบริหารส่วนตำบลตะแพน หรือโทรศัพท์/โทรสารสอบถามที่หมายเลข 074-670018

		จึงประกาศมาเพื่อทราบโดยทั่วกัน

			ประกาศ  ณ  วันที่      เดือน ธันวาคม พ.ศ.2568

  	                                     ลงชื่อ              
					        (นางสุภาพร  อ่อนเกลี้ยง)
				      ปลัดองค์การบริหารส่วนตำบล  ปฏิบัติหน้าที่	
                                                   นายกองค์การบริหารส่วนตำบลตะแพน

